එසේ වුවත් එම විභාගය සඳහා විශේෂ සූදානමක් නොතිබුණි. අපගේ පන්තිය භාරව සිටියේ පාසලේ ලොකු මහතාගේ නෝනා මහත්මියයි. ඇය අපට ලොකු නෝනා මහත්මිය පමණක් නොව අපගේ සෙනෙහෙබර මවද වූවාය. පන්තියේ සියලුම විෂයයන් ඉගැන්වූයේ ඇය විසිනි. ඉදිරියට ඇති විභාගයක් ගැන අපට මතක නැත. අත්වැඩ, වතුවැඩ ආදී විෂයයන් ද දිනපතා අපගේ ක්‍රියාකාරකම් අතර සිදුවිය. ලොකු නෝනා මහත්මිය අපේ පන්තියේ ඉගැන්වීමේ කටයුතු වැඩි කාලයක් සිදු කළේ පාසලේ ළිඳ අසල තිබූ ස්ට්‍රෝබෙරි ගසක් යට සෙවණේ රවුමට තබා බංකුවලය. ඇය ගස මුල පුටුවක වාඩිවී සිටි අතර නිතර පන්තියේ රවුමට අප වටා ඇවිදිමින් අභ්‍යාසවල යෙදෙන අප නිරීක්‍ෂණය කළාය. පාසල අවසන් වීමට ආසන්න වන විට ලොකු නෝනා මහත්මිය අපට වැඩක් පවරා ගුරු නිවාසයේ කුස්සිය දෙසට යයි. අපට පවරන ලද පාඩම් කඩිනමින් අවසන් කරන අපි ළිඳ ළඟට ගොස් එහි ඇති ටැංකිය පිරිසිදු කර ළිඳේ බාල්දියෙන් වතුර ඇද ටැංකිය පිරවීමට පුරුදු වී සිටියෙමු. ඒ ලොකු මහතාට සහ ලොකු නෝනා මහත්මියට ස්නානය කිරීම සඳහාය.
පන්තියේ සියලුම විෂයයන් ඉගැන්වූයේ කවුරුන්ද?
පාසලේ ලොකු මහතාගේ නෝනා මහත්මියයි